Държавен вестник, бр. 71, 2010 г., стр. 21

БРОЙ  71	
Д Ъ Р Ж А В Е Н  В Е С Т Н И К 	
СТР.  21  
за платени, ако са платени в този срок. Всяка 
допълнителна такса, предвидена в национал­
ното законодателство, не се дължи.“
78. Нов член 149а се създава след член 149:
„Член 149а
Други споразумения между договарящите 
страни
(1) Нищо в тази конвенция не може да 
се тълкува като ограничаващо правото на 
някои или на всички договарящи страни да 
сключват специални споразумения по въпроси, 
отнасящи се до европейските патентни заявки 
или европейските патенти, които съгласно 
тази конвенция се уреждат от националното 
законодателство, и по-специално:
(а) споразумение, с което се учредява ев­
ропейски патентен съд, общ за сключилите 
споразумението договарящи страни;
(б) споразумение, с което се учредява 
орган, общ за сключилите споразумението 
договарящи страни, който да предоставя по 
искане от страна на национални съдилища или 
квазисъдебни органи становища по въпроси 
относно европейското или хармонизираното 
национално патентно законодателство;
(в) споразумение, съгласно което сключи­
лите го договарящи страни се отказват из­
цяло или частично от превода на европейски 
патенти съгласно член 65;
(г) споразумение, съгласно което сключили­
те го договарящи страни предвиждат преводите 
на европейски патенти съгласно член 65 да 
могат да се подават във и да се публикуват 
от Европейското патентно ведомство.
(2) Административният съвет е компетентен 
да решава, че:
(а) членовете на колегиите по жалбите и 
Разширената колегия по жалбите могат да 
бъдат членове на европейски патентен съд 
или на общ орган и да участват в производ­
ство пред този съд или орган в съответствие 
с всяко такова споразумение;
(б) Европейското патентно ведомство 
предоставя на даден общ орган помощен 
персонал, помещения и оборудване, които 
могат да бъдат необходими за изпълнение 
на задълженията му, а направените от този 
орган разходи се поемат изцяло или частично 
от Организацията.“
79. Част Х от конвенцията се изменя така: 
„ЧАСТ Х
МЕЖДУНАРОДНИ ЗАЯВКИ, ПОДАДЕНИ 
СЪГЛАСНО ДОГОВОРА ЗА ПАТЕНТНО 
КООПЕРИРАНЕ – ЕВРО-РСТ ЗАЯВКИ
Член 150
Прилагане на Договора за патентно коопе­
риране
(1) Договорът за патентно коопериране от 
19 юни 1970 г., наричан по-нататък РСТ, се 
прилага в съответствие с разпоредбите на 
тази част.
(2) Международни заявки, подадени съглас­
но РСТ, могат да бъдат предмет на производ­
ство пред Европейското патентно ведомство. В 
такова производство се прилагат разпоредбите 
на РСТ и Правилникът за прилагането му, 
допълнени от разпоредбите на тази конвен­
ция. В случай на противоречие се прилагат 
разпоредбите на РСТ или на Правилника за 
прилагането му.
Член 151
Европейското патентно ведомство като по­
лучаващо ведомство
Европейското патентно ведомство действа 
като получаващо ведомство по смисъла на РСТ 
в съответствие с Правилника за прилагане. 
Прилага се член 75, алинея 2.
Член 152
Европейското патентно ведомство като Меж­
дународен орган за проучване или Междуна­
роден орган за предварителна експертиза
Европейското патентно ведомство действа 
като Международен орган за проучване и Меж­
дународен орган за предварителна експертиза 
по смисъла на РСТ по силата на споразумение 
между Организацията и Международното бюро 
на Световната организация за интелектуална 
собственост за заявители, които са жители 
или граждани на договаряща страна по кон­
венцията. Споразумението може да предвижда 
Европейското патентно ведомство да действа 
по отношение и на други заявители.
Член 153
Европейското патентно ведомство като по­
сочено или избрано ведомство
(1) Европейското патентно ведомство е:
(а) посочено ведомство за всяка догова­
ряща страна по конвенцията, по отношение 
на която РСТ е в сила, която е посочена в 
международната заявка и за която заявителят 
желае да получи европейски патент, и
(б) избрано ведомство, ако заявителят е 
избрал посочена съгласно буква (a) страна.
(2) Международна заявка, за която Евро­
пейското патентно ведомство е посочено или 
избрано ведомство и която е с установена 
международна дата на подаване, е еквива­
лентна на редовно подадена европейска заявка 
(евро-РСТ заявка).
(3) Международната публикация на евро-
РСТ заявка на един от официалните езици 
на Европейското патентно ведомство замест­
ва публикацията на европейската патентна 
заявка и за нея се публикува съобщение в 
Европейския патентен бюлетин.
(4) Ако евро-РСТ заявката е публикувана на 
друг език, в Европейското патентно ведомство 
се подава превод на един от официалните ези­
ци на ведомството, което публикува превода.